भारत को मनु भाकर ने दिलाया ब्रॉन्ज मेडल, ऐश्वर्य पदक चूके
दुनिया भर के 59 खिलाड़ियों सहित 10 भारतीय साधेगें निशाना
भोपाल में चल रहे ISSF वर्ल्ड कप के चौथे दिन शनिवार को भारत के खाते में एक ब्रॉन्ज आया। यह मेडल भारत की स्टार शूटर मनु भाकर ने दिलाया। इससे पहले मध्यप्रदेश के ऐश्वर्य प्रताप तोमर थोड़े अंतर से मेडल चूक गए।
25 मीटर पिस्टल वुमन इवेंट के फाइनल में मनु ने आखिरी सीरीज में बेहतरीन निशाने लगाकर ब्रॉन्ज हासिल किया। इस इवेंट में चीन की डु जियन को सिल्वर एवं जर्मनी की वी. डोरेन ने गोल्ड हासिल किया। मनु के मेडल की मदद से वर्ल्ड कप में भारत के मेडल की कुल संख्या 6 हो गई है। टीम मेडल टैली के दूसरे पायदान पर है। अब तक भारत की झोली में एक गोल्ड, एक सिल्वर और चार ब्रॉन्ज आ चुके हैं।
यहां देखिए मनु भाकर के अचीवमेंट
अब पढ़िए मैच रिपोर्ट...
चौथी सीरीज में परफेक्ट फाइव के साथ मनु की वापसी
25 मीटर पिस्टल विमेंस के रैंकिंग राउंड से दो भारतीय शूटर मनु भाकर और ईशा सिंह ने 8 खिलाड़ियों के फाइनल के लिए क्वालिफाई किया। मनु (290 अंक) ने तीसरे और ईशा (292 अंक ) आठवें पर रहते हुए फाइनल में जगह बनाई। क्वालिफिकेशन राउंड में कुल 29 खिलाड़ियों ने निशाना साधा। इसमें 5 भारतीय शूटर्स शामिल थे।
रैंकिंग मैच-1 में भाकर ने जर्मनी की डोरेन वेनेकैंप (14 अंक) के साथ तीसरे क्वालिफायर के रूप में मेडल राउंड में प्रवेश किया, जबकि ईशा सिंह बाहर हो गईं। मेडल मैच में मनु की शुरुआत अच्छी नहीं रही और उन्होंने पहली सीरीज में 2 टारगेट ही हिट किए। फिर दूसरी सीरीज में 4, तीसरी में 3 शॉट निशाने पर मारे। पर वे अब भी पिछड़ रही थीं। फिर मनु ने चौथी सीरीज में सभी टारगेट हिट करते हुए 5 अंक स्कोर किए और अपना ब्रॉन्ज मेडल पक्का कर लिया। 5वीं सीरीज में मनु 2 टारगेट ही हिट कर सकीं और अपने पदक का रंग बदलने में नाकाम रही, हालांकि आखिरी सीरीज में उन्होंने 4 शॉट निशाने पर मारते हुए वापसी की कोशिश की, लेकिन यह सिल्वर के लिए काफी नहीं था।
मेडल मैच में मनु ने 20 अंक अर्जित किए। वहीं, गोल्ड जर्मनी की वी डोरेन (30 अंक) ने जीता। उन्होंने 8 सीरीज में से दो में परफोक्ट फाइव स्कोर किया। वहीं, सिल्वर जीतने वाली चीन की डु जियन (29 अंक) ने आठ सीरीज में से चार दफा 4 अंक स्कोर किए।
अब देखिए वर्ल्ड कप की मेडल टैली
ब्रॉन्ज चूके ऐश्वर्य तोमर 
दिन के पहले फाइनल में ऐश्वर्य प्रताप तोमर थोड़े अंतर से 50 मीटर रायफल 3 पोजिशन मेन इवेंट का ब्रॉन्ज चूक गए। उन्होंने ब्रॉन्ज मेडलिस्ट एल जन को कड़ी टक्कर दी। ऐश्वर्य चौथी पोजिशन पर रहे। चीन के डू लिंशु ने जीता गोल्ड, हंगरी के पैनी इस्तवान को स्लिवर मेडल हासिल किया। इस तरह से चीन के पास 6 गोल्ड सहित 8 मैडल वहीं भारत के पास 1 गोल्ड सहित 6 मेडल हैं।
25 मीटर पिस्टल वुमन में भारत के ये शूटर्स उतरे 
50 मीटर राइफल 3 पोजिशन मेन में ये भारतीय शूटर्स उतरे 
